Omnibus presentes litteras inspecturis, officialis curie Senon., salutem in Domino. Noverint universi quod cum inter magistrum Robertum de Edua, clericum, filium defuncti Roberti de Edua, ex una parte, et Jacobam Petrovillain, relictam Andree de Veteri-Castro, Robertum de Colatoriis, Johannam, uxorem ejus, Mariam relictam Peregrini Latinarii, militis, et Elisabeth, relictam Girardi de Davesio, sorores, ex altera, contentio verteretur super eo quod idem magister dicebat quod defuncta Hersendis, quondam mater ipsius magistri, in bona valitudine sua dederat eidem magistro medietatem domus lapidee cum appendiciis ejusdem domus et pressorio juxta eandem domum sito inter ecclesiam Sancti-Petri-Rotondi et domum ligneam relicte Girardi de Davesio, et quicquid habebat in molendino sito prope portam Sancti-Desiderii Senon., et duo arpenta prati sita in prataria de Pontibus-super-Yonam, prope petram-frictam, et quicquid amplius prati ibidem habebat, et medietatem granchie site juxta domum Renaudi Escofe, presbiteri, cum porprisia ejusdem granchie, et medietatem cujusdam teneture site retro domum Roberti de Colatoriis, cum appendiciis ejusdem teneture; et super eo quod idem magister dicebat racione hereditatis omnes alias teneturas quas dicta mater sua tenebat ad ipsum magistrum pertinere; tandem, amicabilis composicio intercessit inter eos in hunc modum: quod prefati Jacobus, Petronilla Robertus et Johanna, Maria et Elisabeth, totam dictam domum lapideam cum appendiciis ejusdem domus, et pressorium et quicquid dicta Hersandis habebat in dicto molendino, et duo arpenta prati et quicquid amplius prati eadem Hersandis ibidem habebat, et totam dictam teneturam sitam retro domum Roberti de Colatoriis, cum appendiciis et pertinentiis ad dictam teneturam, prefato magistro Roberto in perpetuum quitaverunt, et sic idem magister Robertus totum residuum omnium aliarum teneturarum et omnium mobilium moventium ex parte matris ipsorum prefatis Jacobo, Petronille, Roberto, Johanne, Marie, Elisabeth quitavit in perpetuum, coram nobis, exceptis quatuor doliis cum vino, que sunt in parvo cellario granchie que mater sua contulerat eidem magistro sibi quitatis; pro qua quitatione facta a predicto magistro, sicut predictum est, memorati Jacobus, Petronilla, Robertus, Johanna, Maria et Elisabeth promiserunt se infra instans Pascha, per fidem suam, eidem magistro viginti libras paris. reddituros. Et preterea, per dictam compositionem prefati Jacobus. Petronilla, Robertus, Johanna, Maria et Elisabeth, omnia debita in quibus dicta Hersandis tenebatur, et omnia legata ipsius Hersandis persolvere tenebuntur; ita quod dictus magister a solutione omnium rerum que ratione debiti dicte Hersandis, vel ratione legati ipsius Hersandis, vel alia ratione occasione dicte Hersandis exigi possint, prefatus magister quitus penitus remanebit et ipsum conservabunt indempnem quantum ad hec. Fiduciaverunt, autem, in manu nostra prefati magister Robertus, Jacobus, Petronilla, Robertus, Johanna, Maria et Elisabeth, quod contra compositiones et quitationes ac conventiones predictas per se vel per alios non venient in futurum, salva, tamen, eis in omnibus et per omnia excasura legitima si quam ab altero eorum in posterum contigerit evenire. Fiduciaverunt, autem, dicte mulieres quod hec omnia faciebant spontanee, non coacte. Hec, autem, omnia facta sunt salvis rebus dotalibus quas tenet Lora, uxor Petri de Ramerruco, ex parte defuncti Garini de Edua, de quibus non est in predicta compositione facta mentio, nec aliqua quitatio. Et ordinatum fuit inter partes, quod quando dicta Lora decedet, de portione dotis moventis ex parte dicte Hersandis fient quinque partes, de quibus quinque partibus Petronilla et Johanna, quelibet ipsarum habebit suam quintam partem, et in aliis partibus idem magister Robertus suam debitam percipiet portionem, et quantum ad hoc quocunque eant vel maneant se supposuerunt jurisdictioni curie Senon. Actum, anno Domini Mº CCº quadragesimo-secundo, mense marcio.